
Alsószentiván Község Önkormányzat

4/2010. (II. 15.) 

rendelete

az ivóvíz díjának megállapításáról

Alsószentiván Község Önkormányzatának Képviselő-testülete az árak megállapításáról szóló 1990. évi LXXXVII. törvény 7. § (1) bekezdésében és 11. § (1) bekezdésében kapott felhatalmazás alapján az ivóvíz legmagasabb hatósági díját az alábbiak szerint állapítja meg: 

1. §

A rendelet hatálya kiterjed Alsószentiván község közigazgatási területén az önkormányzat tulajdonában lévő közműből ivóvízszolgáltatást biztosító AQUAPLUS Kútfúró, Kútjavító és Vízépítő Kft-re (székhelye: 6762 Sándorfalva, Sövényhézi út 1.), mint szolgáltatóra, valamint a szolgáltatást igénybe vevő fogyasztókra.

2. §

E rendelet alkalmazása szempontjából:

a) Fogyasztó:

aa) az ingatlan tulajdonosa, a tulajdonosi jogosultságot gyakorló szerv, a tulajdonos képviselője,

ab) az ingatlant egyéb jogcímen használó, ha a közüzemi szerződés nem a tulajdonossal, hanem vele jött létre.

b) Lakossági fogyasztás: az a vízhasználat, amikor a természetes személy 

ba) a közüzemi vízműből szolgáltatott ivóvizet kizárólag ivóvíz és háztartási víz szükségletének kielégítése céljára használja fel,

bb) a lakásától műszakilag el nem különített telephelyén vállalkozást folytat, és a vállalkozási tevékenységhez szükséges vízmennyiség mérése műszakilag megoldható, de a vállalkozási célú ivóvíz felhasználás a lakóingatlannak vízfogyasztásnál figyelembe vehető átalánymennyiség mértékét nem haladja meg.

c) Közületi fogyasztás: az a vízfogyasztás, amely nem minősül lakossági fogyasztásnak.

3. §

Az ivóvíz-szolgáltatás közületi és lakossági díja 197 Ft/m3 + 25% ÁFA.

4. §

(1) E rendelet 2010. március l. napján lép hatályba.

(2) E rendelet hatálybalépésével egyidejűleg hatályát veszti Alsószentiván község Önkormányzat az ivóvíz díjának megállapításáról szóló 8/2009. (IV. 1.) rendelete, továbbá ennek módosításáról rendelkező 13/2009. (VI. 30.) rendelete. 

(3) Ha a rendelet hatálybalépése és a fogyasztás leolvasása nem esik egybe, a számlázás alapjául szolgáló mennyiséget időarányosan meg kell osztani a díjváltozás előtti és utáni időszakra. 

Alsószentiván, 2010. február 12.


Nagy Lajos 





Nyikosné Katzenberger Erika

           polgármester






        körjegyző

Kihirdetve:

Alsószentiván, 2010. február 15.



Nyikosné Katzenberger Erika










         körjegyző

� Hatályon kívül helyezte: 3/2011. (III. 25.) önkormányzati rendelet 2011. április 1-jei hatállyal





